# Alexandra Shipp

Alexandra Ruth Shipp és una actriu i cantant estatunidenca que va guanyar fama per interpretar la cantant Aaliyah a la pel·lícula de televisió de Lifetime Aaliyah: The Princess of R&B (2014) i Kimberly Woodruff a la pel·lícula nominada a l'Oscar Straight Outta Compton (2015).
També és coneguda per interpretar a Storm a la franquícia X-Men, començant per X-Men: Apocalypse, Abby Suso a la comèdia romàntica del 2018 Love, Simon i Susan Wilson al drama musical Tick, Tick... Boom!.

## Primers anys

Shipp va néixer a Phoenix, Arizona. La seua mare és professora de ioga Kundalini i el seu pare és músic. Té dos germans, James i Jordan, i una germanastra, Kasia. Shipp es va educar a Squaw Peak Elementary School, Arizona School for the Arts i St. Mary's Catholic High School de Phoenix. Es va traslladar a Los Angeles als 17 anys per seguir una carrera d'actriu.

## Carrera

El 2009, Shipp va fer el seu debut com a actriu amb un paper menor a Alvin and the Chipmunks: The Squeakquel. Va continuar amb la tercera temporada de la sèrie dramàtica per a adolescents de Nickelodeon House of Anubis, interpretant el paper de KT Rush.
El 2014, Shipp va cridar l'atenció pels seus papers com Dani Raymond a la seqüela de la pel·lícula de VH1 Drumline: A New Beat i Aaliyah Haughton, el paper principal, a la pel·lícula de Lifetime Aaliyah: The Princess of R&B. Per a aquesta darrera actuació, Shipp també va cantar. A continuació, va retratar l'esposa d'Ice Cube, Kimberly Woodruff, a la pel·lícula dramàtica biogràfica Straight Outta Compton, que narrava les carreres del grup de hip-hop N.W.A. El 2016, va protagonitzar la pel·lícula de superherois de Bryan Singer X-Men: Apocalypse com Ororo Munroe/Storm, una mutant que controla el temps que abans havia interpretat Halle Berry. El 2018, va aparèixer al costat de Nick Robinson i Jorge Lendeborg Jr. a Love, Simon i amb Kathryn Prescott i Lucy Hale a Dude, ambdues pel·lícules de comèdia de secundària.
Va repetir el paper d'Ororo Munroe / Storm a la pel·lícula Dark Phoenix del 2019 i, el mateix estiu, també va interpretar Sasha Arias a la seqüela de Shaft. El 2021 va protagonitzar l'adaptació cinematogràfica de Tick, Tick... BOOM! com Susan.
Shipp també va aparéixer a Barbie de Greta Gerwig el 2023.

## Vida privada

El 2021 va anunciar públicament que formava part del col·lectiu LGTB.

## Referències

* ↑ Aquino, Tara. «Personality Complex: Alexandra Shipp Goes From Emo Kid to Aaliyah», 12-11-2014. Arxivat de l'original el 2015-01-23. [Consulta: 28 agost 2015].
* ↑ Gardner, Renee. «Alexandra Shipp's best Twitter and Instagram photos», 19-07-2014.
* ↑ Bell, Carrie. «Young Mutant Power: Meet X-Men: Apocalypse's Alexandra Shipp & Lana Condor», 24-05-2016.
* ↑ Lowman, Virginia. «Alexandra Shipp's New 'Do», 13-07-2015.
* 1 2 Cordova, Randy. «Phoenix native Alexandra Shipp plays Aaliyah in TV movie», 27-11-2014.
* ↑ Nededog, Jethro. «Lifetime's 'Aaliyah' Star Alexandra Shipp on Controversial Role: 'I'm Just an Actress Doing Her Job'», 15-11-2014.
* ↑ «'X-Men: Apocalypse' Adds 3 To Mutant Ranks», 22-01-2015. Arxivat de l'original el 2 d’agost 2020. [Consulta: 22 gener 2023].
* ↑ Lincoln, Ross A. «Indie Comedy 'Dude' Rounds Out Lead Cast With Trio Of Actresses», 19-11-2015.
* ↑ Fleming, Mike Jr. «Fox Formalizes Simon Kinberg To Helm 'X-Men: Dark Phoenix'; Jennifer Lawrence, Michael Fassbender, James McAvoy Back, Jessica Chastain In Talks». Deadline Hollywood, 14-06-2017. [Consulta: 30 juny 2017].
* ↑ Ramos, Dino-Ray «20th Century Fox Shuffles Release Dates For 'Bohemian Rhapsody', 'Dark Phoenix' & More». , 26-03-2018 [Consulta: 26 març 2018].
* ↑ Kit, Borys. «Alexandra Shipp in Talks to Join Samuel L. Jackson in 'Shaft' Reboot», 20-11-2017.
* ↑ Davis, Clayton. «'Tick, Tick … Boom!' Star Alexandra Shipp Joins Greta Gerwig's 'Barbie' (EXCLUSIVE)» (en anglès americà), 18-03-2022. [Consulta: 12 juny 2022].
* ↑ Donnelly, Matt. «Margot Robbie's 'Barbie' Sets 2023 Release Date, Unveils First-Look Photo» (en anglès americà), 26-04-2022. [Consulta: 12 juny 2022].
* ↑ Henderson, Taylor. «Love, Simon Star Alexandra Shipp Comes Out in an Emotional Post», 03-06-2021.